Üldkohtu (seitsmes koda) 13. septembri 2012. aasta otsus – Itaalia vs. komisjon
(kohtuasi T‑379/09)
Riigiabi – Kasvuhoonete kütmiseks kasutatava kerge kütteõli aktsiisimaksust vabastamine – Otsus, millega abikava tunnistatakse ühisturuga kokkusobimatuks ja kohustatakse väljamakstud abi tagasi nõudma – Põhjendamiskohustus – Valikulisus – Liikmesriikidevahelise kaubanduse mõjutamine – Konkurentsi kahjustamine – Direktiiv 92/81/EMÜ – Direktiiv 2003/96/EÜ – Ühenduse suunised keskkonnakaitsele antava riigiabi kohta
1.                     Riigiabi – Komisjoni otsus, millega tunnistatakse abikavad ühisturuga kokkusobimatuks ning määratakse väljamakstud abi tagastamine – Põhjendamiskohustus – Ulatus (EÜ artikli 87 lõige 1 ja EÜ artikli 88 lõiked 2 ja 3 ja EÜ artikkel 253) (vt punktid 25 ja 32)
2.                     Riigiabi – Mõiste – Meetme valikuline iseloom – Maksusoodustus, mida kohaldatakse üksnes kasvuhoonete kütmiseks kasutatava kerge kütteõli kasutajate suhtes – Hõlmamine – Õigustatus siseriikliku maksusüsteemi olemuse ja ülesehituse tõttu – Hindamiskriteeriumid – Tõendamine on asjaomase liikmesriigi kohustus (EÜ artikli 87 lõige 1) (vt punktid 38, 42, 47, 48, 50 ja 51)
3.                     Riigiabi – Mõiste – Kasvuhoonete kütmiseks kasutatava kerge kütteõli aktsiisimaksust vabastamine – Hõlmamine – Erand konkurentsieeskirjadest EÜ artiklite 33 ja 36 alusel ning direktiivide 92/81 ja 2003/96 alusel – Puudumine (EÜ artiklid 33, 36, 37 ja EÜ artikli 87 lõige 1; nõukogu direktiivid 92/81 ja 2003/96) (vt punktid 42, 70–72, 88)
4.                     Riigiabi – Liikmesriikidevahelise kaubanduse mõjutamine – Konkurentsi kahjustamine – Vähese tähtsusega abi elava konkurentsiga sektoris – Põllumajandussektor (EÜ artikli 87 lõige 1) (vt punktid 57, 58 ja 60)
5.                     Riigiabi – Keeld – Erandid – Komisjoni kaalutlusõigus – Hindamiskriteeriumid – Komisjoni poolt vastu võetud raamprogrammide ja suuniste mõju (EÜ artikli 87 lõige 3) (vt punktid 77 ja 78)
6.                     Riigiabi – Haldusmenetlus – Abi kokkusobivus ühisturuga – Abiandjal ja potentsiaalsel abisaajal lasuv tõendamiskoormis (EÜ artikli 88 lõige 2) (vt punktid 81 ja 82)
7.                     Riigiabi – Keeld – Erandid – Abi, mida võib pidada ühisturuga kokkusobivaks – EÜ artikli 87 alusel toimuv hindamine – Varasema praktika arvestamine – Väljaarvamine (EÜ artikli 87 lõike 3 punkt c) (vt punkt 102)
Ese
Nõue tühistada komisjoni 13. juuli 2009. aasta otsus 2009/944/EÜ riigiabikavade kohta C 6/04 (ex NN 70/01) ja C 5/05 (ex NN 71/04), mida Itaalia rakendas katmikaiandusega tegelevate ettevõtjate suhtes (kasvuhoonete kütmiseks kasutatava kerge kütteõli aktsiisivabastus) (ELT L 327, lk 6).
Resolutsioon
1.
Jätta hagi rahuldamata.
2.
Mõista kohtukulud välja Itaalia Vabariigilt.